burgasdotpro/wikipedia huggingface dataset:
Nessaja

„Nessaja“ je singel nemeckej techno skupiny Scooter vydaný dňa 8. apríla 2002. Je to bonusová skladba z ich prvého živého albumu "Encore – Live and Direct", a je to prvý singel na ktorom spolupracoval v tej dobe ich nový člen Jay Frog. „Nessaja“ je jedným z najznámejších singlov skupiny Scooter, ktorý v Nemecku dosiahol prvé a vo Spojenom kráľovstve štvrté miesto.
Vzor.
„Nessaja“ je vzorom zo skladby Petra Maffaya „Nessaja“ z jeho detskej grotesky z roku 1983.
Populárna kultúra.
Skladba „Nessaja“ vystupovala v úvodných titulkoch filmu "Brüno" z roku 2009.
Super DC-3

Doglas Super DC-3 je lietadlo odvodené od typu Douglas DC-3 ako vylepšená verzia pre povojnový trh s lietadlami.
Vznik a vývoj.
Po vojne konkurencia firmy Douglas ako napríklad Martin a Convair vyvinuli rýchlejšie novšie a hospodárnejšie dopravné lietadlá s inováciami ako napríklad trojkolesový podvozok. Douglas DC-3 bolo jednoducho zastarané. Po istom čase si Douglas uvedomil že DC-3 má svoje využitie už iba na sekundárnych a terciárnych leteckých linkách. Douglas sa pokúsil reagovať na problém vyvinutím lietadla Super DC-3. Prototyp začal pozemné skúšky v roku 1949. Prototyp Bol o 0,91 m dlhší od originálu DC-3. Dĺžka sa odrazila aj na zvýšenej kapacite pasažierov o 30 percent. Zvislá chvostová plocha sa podobala chvostovej ploche nového lietadla DC-6 - bola o 30cm vyššia. Motory mali o 202kW väčší výkon ako motory originálu. Po premiére lietadla sa Douglasov syn, Donald Douglas, vydal na 16 000 kilometrové reklamné turné. Neraz si pri tom overil že každý miluje Super DC-3. Piloti z mnohých leteckých spoločností si vyskúšali lietadlo a zistili že je lepšie ako originál. Podľa odozvy verejnosti Douglas očakával objednávky aspoň na 60 kusov lietadiel tohto typu. Nakoniec sa ukázalo že Douglas predal len 3 kusy tohto stroja a všetky spoločnosti Capital airlines. Nikto si nechcel kúpiť oprášenú konštrukciu z roku 1935 keď na trhu bolo veľa lietadiel z konca 40. rokov. V čase keď na trhu existovalo veľa DC-3 za 8000 amerických dolárov nikto nechcel kúpiť Super DC-3 za 200 000 dolárov keďže lietadlo Super DC-3 nebolo ani zďaleka 25-krát lepšie. Projekt zachránilo americké námorníctvo, keď si dali vylepšiť celú stovku DC-3 (námorné značenie R4C) na štandard Super DC-3.
Avro Tudor

Avro 688 Tudor bolo britské piestové dopravné lietadlo, založené na konštrukcii štvormotorového bombardéra Avro Lincoln, ktorý bol pokračovateľom typovej rady odvíjajúcej sa od typu Avro Lancaster. Bol prvým britským dopravným lietadlom s pretlakovou kabínou. Napriek dobrému doletu nebolo lietadlo veľmi úspešné.
Vznik a vývoj.
Koncom 2. svetovej vojny hlavní predstavitelia leteckého priemyslu vkladali nádeje do rozvoja civilného letectva. Najrýchlejším a najjednoduchším riešením bola úprava veľkých transportných lietadiel a bombardérov. 
Britská spoločnosť Avro (A.V. Roe and Company), vyrábala jednu z najúspešnejších rodín štvormotorových bombardérov ako napríklad Lancaster a Lincoln. Už v roku 1942 vedenie spoločnosti uvažovalo o ich komerčnom využití. 
V prvej etape sa vyvíjalo lietadlo Avro model 486. Išlo o lietadlo úplne zhodné s bombardérom Lancaster a pokusné lety sa začali v roku 1942. Do komerčnej prevádzky vstúpil tento typ v roku 1944 pre spoločnosť BOAC.
Po prvej etape sa nasledujúcim krokom stal vývoj lietadla Avro model 688 a 689 Tudor. Nový návrh vychádzal skôr z modelu Lincoln ako Lancaster. V mnohom pripomínal Douglas DC-4, štvormotorové dopravné lietadlo postavené bezprostredne pred začiatkom vojny. Rozmery mal takmer identické s DC-4 a Lockheed Constellation, hoci Lockheed mal celkovú hmotnosť asi o štvrtinu vyššiu. Tudor sľuboval dolet až 6 400 km, čo bol až dvojnásobok doletu spomínaných lietadiel. Tie však mali dvojnásobnú kapacitu. 
&lt;br&gt;Do jari roku 1945 bolo predobjednaných až 90 kusov lietadiel spoločnostiam BOAC, Qantas a South African Airways. Po 2 mesiacoch, kedy sa uskutočnil prvý let, sa všetko začalo kaziť. Tudor mal problémy s lietaním a jeho dobré meno poškodilo aj rozhodnutie nepoužiť trojkolesový podvozok, ktorý používali DC-4, DC-6 a Constellation. Nakoniec bolo vyrobených iba 22 kusov tohoto lietadla; väčšina skončila u British South American Airways (BSAA).
Nový, menší Tudor 2 bol predstavený v roku 1946, no nemal žiadne zlepšenia v manévrovacích schopnostiach. BOAC objednala 18 kusov a BSAA ďalších 6. Tudor napokon zakončil svoju kariéru v Južnej Amerike, kde prevážal náklad ponad Andy.
Boeing 2707

Boeing 2707 bol projekt amerického nadzvukového dopravného lietadla. Skupina Boeing ho začala vyvíjať v roku 1967 po výhre v súťaží o vládou financované Americké nadzvukové dopravné lietadlo. Išlo o preteky veľmocí v budovaní nadzvukových lietadiel (SST). V Rusku sa v dielňach Tupolevu vyvíjal Tupolev Tu-144 (na západe ho prezývali konkordski) a Veľká Británia v spolupráci s Francúzskom vytvorili Concorde. Boeing 2707 mal mať kapacitu 250 až 300 pasažierov a rýchlosť približne Mach 3, preto malo byť toto lietadlo oveľa väčšie a rýchlejšie ako Concorde.
Prvé skúšobné lety boli plánované na rok 1970 a prvé stroje mali byť dodané zákazníkom v roku 1974. Projekt bol najskôr úplne prepracovaný, čo zvýšilo jeho náklady. To prinútilo Americkú vládu v roku 1971 zrušiť dotovanie projektu ešte predtým, ako boli dokončené dva prototypy. Kvôli tomu bol projekt Boeingu 2707 zrušený.
Vývoj.
Skoré štúdie.
Boeing už od roku 1952 pracoval na menších nadzvukových lietadlách. V roku 1958 zvolil výbor, ktorý vytváral návrhy pod názvom Model 733. Vo väčšine návrhov malo lietadlo veľké delta krídlo, ale neskôr vznikol návrh lietadla, ktoré využívalo sklápacie krídla. V roku 1960 bola súťaž, ktorú vyhral návrh so sklápacími krídlami.
Concorde.
Do polovice roku 1962 bolo jasné, že ústne konanie medzi British Aircraft Corporation a Sud Aviation na zlúčenie svojich projektov SST bolo oveľa vážnejšie, ako sa pôvodne myslelo. Ukázalo sa, že Európa začala pracovať na nadzvukovom dopravnom lietadle a neskôr na podobnom dizajne pracovalo aj Rusko.
Jumping All Over the World (singel)

Jumping All Over The World je singel nemeckej techno skupiny Scooter z ich trinásteho štúdiového albumu "Jumping All Over the World". V Spojenom kráľovstve dosiahol 28. miesto v UK Singles Chart. Na Radio Edite skladby sa nachádza extra verš, zmenený začiatok a na konci skladby je refrén davu. Album Edit sa líši tým že má len jeden verš a nemá žiadny refrén davu.
Hudobné video.
Na hudobnom videu spieva H.P. Baxxter, zatiaľčo Sheffield Jumpers skáču Jumpstyle v rôznych krajinách sveta. Sheffield Jumpers boli skutočne v krajinách ako je India, Japonsko, Rusko a Spojené kráľovstvo. Na videu je aj záznam z koncertu.
Sheffield Jumpers

Sheffield Jumpers je skupina tanečníkov a hudobníkov pochádzajúcich z holandského Rotterdamu, ktorý tancujú a vytvárajú Jumpstyle. Sú najviac známi svojimi výkonmi spolu s nemeckou techno skupinou Scooter. Názov "Sheffield Jumpers" vytvoril H. P. Baxxter pretože ich prvý názov bol "Scooter Jumpers" a oni chceli novú identitu.
"Sheffield Jumpers" získali popularitu vo videách pre skladby "The Question Is What Is the Question?", "And No Matches", "Jumping All Over the World" a "Jump That Rock (Whatever You Want)". V auguste 2008 vydali svoj prvý singel "Jump With Me". Sheffield Jumpers boli na turné skupiny Scooter Jumping All Over The World Tour v roku 2008, a Clubland Live 2008. Posledne boli na turné skupiny Scooter v roku 2010 na ich Under The Radar Over The Top Tour.
Fire (Scooter)

„Fire“ je skladba nemeckej techno skupiny Scooter z ich štvrtého štúdiového albumu "Age of Love" z roku 1997. Ako singel vyšla skladba v roku 1997. V skladbe bol použitý zvuk elektrickej gitary. Štyri týždne po vydaní sa singel stal, s 250 000 predanými kópiami, zlatým. Vyšiel tiež ako limitovaná edícia, ktorý obsahoval bonusovú skladbu nahranú naživo v Belfaste a dve samolepky.
McDonnell Douglas MD-80

McDonnell Douglas MD-80 je americké dvojmotorové dopravné lietadlo vyrábané spoločnosťou McDonnell Douglas. Projekt MD-80 vznikol ako vylepšená verzia DC-9. V lietadle je možné prepraviť od 130 do 172 pasažierov. Výroba týchto lietadiel začala v roku 1979 a skončila v roku 1999. Hlavnými používateľmi lietadiel série MD-80 sú American Airlines, Delta Air Lines, Allegiant Air a Alitalia.
H.P. Baxxter

Hans Peter Geerdes (* 16. marec 1964, Leer, Nemecko), viac známy pod umeleckým menom H.P. Baxxter, je nemecký hudobník a frontman techno skupiny Scooter. Skupinu založil v roku 1993 so svojím priateľom Rickom J. Jordanom.
Biografia.
Mladosť.
Baxxter študoval jeden semester právo, avšak ukončil štúdium obchodu v anglickom meste Leicester. Popri tom, ako vykonával zahraničného nákupcu tak pracoval v hudobnom vydavateľstve.
Hudobná kariéra.
V roku 1985 založil skupinu Celebrate the Nun spoločne s Rickom J. Jordanom a jeho sestrou Britt Maxime. Dňa 23. júna 1990 ich singel „Will You Be There“ z albumu "Meanwhile" dosiahol 5. miesto v americkom rebríčku Billboard Dance/Club Play. V roku 1993 vytvorili spoločne z Baxxterovým bratrancom Ferrisom Buellerom remixovú skupiny The Loop, ktorá bola ukončená v roku 1998.
V decembri 1993 vytvorili Baxxter, Rick J. Jordan a Ferris Bueller skupinu Scooter.
V roku 2009 bol Baxxter spoločne s Guildom Hornom, Jeanette Biedermann, Sylviou Kollek a Tobiasom Künzelom nemeckým porotcom pre Eurovision Song Contest 2009. V roku 2010 oznámil, že je oficiálny nemecký zástupca pre Majstrovstvá sveta v ľadovom hokeji 2010.
V súčasnosti je Baxxter jedným z porotcov nemeckej verzie súťaže "The X Factor".
Osobný život.
Dňa 6. mája 2006 sa oženil so svojou priateľkou Simone. Jeho výška je 188 centimetrov a má psa menom Hector. Baxxter je veľkým automobilovým nadšencom. Množstvo hudobných videí skupiny Scooter obsahuje ukážky starých modelov automobilov, ako napríklad Jaguar Mark 2 a Jaguar E-Type, pričom sám vlastní kolekciu starých britských veteránov. Baxxter tiež povedal, že je fanúšikom Spojeného kráľovstva, ľudí v ňom žijúcich a takisto anglického jazyka. V roku 2011 sa Baxxter rozviedol so svojou manželkou Simone pred koncertom The Stadium Techno Inferno.
Feodosija

Feodosija (; ; ; názov pochádza z gréckeho Θεοδoσία – "Theodosia", v preklade: „bohom darovaná“) je prístavné mesto na južnom čiernomorskom pobreží Krymského polostrova.
Dejiny.
Mesto bolo založené gréckymi kolonistani z Milétu v 6. storočí pred Kr. Táto pôvodne grécka kolónia patrila neskôr Byzantskej ríši, Janovčanom a Osmanom. V roku 1783 po (už niečo skoršom) dobytí Rusmi, bolo mesto začlenené do Ruskej ríše a v roku 1922 bolo začlenené do Sovietskeho zväzu, resp. Ukrajinskej SSR. Po rozpade ZSSR v roku 1991 je rovnako ako celý Krym súčasťou samostatnej Ukrajiny, avšak od roku 2014 je, tak ako celý Krym, pod správou Ruskej federácie.
Jakub Diviš

Jakub Diviš (* 27. júl 1986, Turnov) je český futbalový brankár, hráč klubu FK Mladá Boleslav. Mimo Česka pôsobil na klubovej úrovni na Slovensku, v Škótsku a v Bulharsku.
Klubová kariéra.
S futbalom začínal v Lomnici nad Popelkou, potom sa dostal do slavistického dorastu. V roku 2004 už odohral niektoré priateľské predsezónne stretnutia juniorského tímu Slavie, do ktorého bol zaradený v ďalšej sezóne, odkiaľ ho tréner Jarolím preradil v januári 2006 do prvoligového tímu. V prvej polovici roka 2008 hosťoval vo vtedy druholigovej Sparte Krč. Premiéru v prvom tíme Slavie si potom odkrútil v jesennej časti sezóny 2008/09 kedy nastúpil k dvom zápasom pohára ČMFS a na záver odchytal vydarené stretnutie v Pohári UEFA proti Ajaxu Amsterdam. V sezóne 2008/09 získal so Slaviou majstrovský titul. V lete 2009 ho Slavia poslala na hosťovanie s opciou do 1. FC Tatran Prešov, kde nechýbal v jedinom zápase jesennej časti slovenskej Corgoň ligy. Vo februári 2010 sa jeho hosťovanie zmenilo na prestup. V roku 2011 hosťoval v škótskom Hibernian FC. V Tatrane sa stal s veľkou prevahou najobľúbenejším hráčom tímu podľa ankety fanúšikov na oficiálnych stránkach tohto klubu. V lete 2013 mužstvo po zostupe Prešova do 2. ligy a po konci zmluvy opustil a podpísal trojročný kontrakt s opciou v FK Mladá Boleslav.
V júli 2014 odišiel hosťovať z Boleslavi do bulharského klubu CSKA Sofia. S CSKA sa predstavil v Európskej lige UEFA 2014/15, kde jeho tím vypadol v druhom predkole s moldavským FC Zimbru Chişinău.
Reprezentačná kariéra.
V roku 2004 odohral priateľský zápas za reprezentáciu do 19 rokov proti Cypru a do roku 2008 bol tiež v širšej nominácii reprezentácie do 21 rokov, za ktorú zohral 3 prípravné zápasy. Svoje posledné stretnutie za túto vekovú kategóriu absolvoval v priateľskom stretnutí s Anglickom na jeseň 2008.
Avdija Vršajević

Avdija Vršajević (* 6. marec 1986 v Doboj) je futbalový záložník, momentálne hrajúci v Tureckom tíme Osmanlıspor.
The Night (Scooter)

„The Night“ je skladba nemeckej techno skupiny Scooter z ich deviateho štúdiového albumu "The Stadium Techno Experience" z roku 2003. Ako singel vyšla skladba v roku 2003. Videoklip sa natáčal v dosť nezvyklom prostredí v márnici. Singel obsahuje videoklip a obrázky zo zákulisia.
Poštové smerovacie čísla na Slovensku

Poštové smerovacie číslo je v rámci Slovenska jedinečné. Správcom číselníka PSČ je Slovenská pošta. Čísla sa prideľujú na dvoch úrovniach podrobnosti:
Poštové smerovacie číslo sa uvádza v adrese pred názvom dodávacej pošty. Je to päťmiestne číslo, pričom medzi treťou a štvrtou číslicou sa píše medzera. Medzi poslednou číslicou a názvom dodávacej pošty sa píšu dve medzery. Napr.
Československá, Slovenská i Česká pošta vždy štandardne vyžadovali, aby ako hlavný adresný údaj vedľa smerovacieho čísla bol uvádzaný plný názov dodávacej pošty, zvýraznený veľkými písmenami. V praxi však spravidla býva na tomto mieste uvádzaný názov obce, prípadne názov časti obce alebo mestského obvodu. V jednom meste môže byť viac dodávacích pôšt, rozlíšených spravidla číslom za názvom mesta, a naopak, viac obcí môže spadať pod jednu spoločnú dodávaciu poštu. Zavedením PSČ predovšetkým odpadla nutnosť uvádzať názov okresu v prípade, keď názov obce nie je v rámci štátu jedinečný. Názvy dodávacích pôšt boli pôvodne oproti názvami obcí doplnené rozlišovacími prívlastkami, aby boli vždy jednoznačné.
PSČ v Bratislave.
Súčasný systém PSČ v Bratislave bol zavedený v roku 1982. Bratislava tvorí región poštových smerovacích čísel začínajúcich číslicou 8. Druhá číslica určuje okres (v minulosti obvod), napr. číslica 1 pre okres Bratislava I. Tretia číslica znamená spôsob doručenia: číslicu 1 majú PSČ v adresách obyvateľstva pridelené podľa ulíc (listové zásielky doručuje poštový doručovateľ). Číslice 2 až 9 sa používajú pre individuálne PSČ dôležitých inštitúcií alebo podnikov, ktoré si zásielky preberajú na pošte. Číslica 0 znamená PSČ konkrétnej pošty (zásielky určené do poštových priečinkov, ktoré nemajú samostatné PSČ, alebo zásielky určené pošte).
V prípade tretej číslice 1, zvyšné dve číslice PSČ určujú konkrétny doručovací obvod. V prípade tretej číslice 0, prvá číslica čísla pošty je zhodná s druhou číslicou PSČ (lebo je zhodná s číslom okresu) a prípadné ďalšie číslice čísla pošty sú uvedené v posledných čísliciach PSČ zarovnané doprava a doplnené nulami (napríklad 820 00 Bratislava 2, 840 02 Bratislava 42, 820 14 Bratislava 214).
Ak nemôžeme zistiť správne PSČ bratislavskej adresy, je možné použiť celomestské PSČ 800 00.
História.
V Československu bol systém PSČ zavedený v polovici sedemdesiatych rokov minulého storočia v súvislosti s (očakávaným) nasadením triediacich liniek na poštové zásielky. Po rozdelení Česko-Slovenska sa pridelené PSČ v oboch štátoch zachovali, pričom Slovensku pripadli PSČ začínajúce na číslice 8, 9 a 0. Slovenská pošta v r. 2005 zvažovala zavedenie nových PSČ s využitím úplného rozsahu čísiel, pre priveľkú nákladnosť reformy však od toho upustila.
Posse (I Need You on the Floor)

„Posse (I Need You on the Floor)“ je skladba nemeckej techno skupiny Scooter z ich ôsmeho štúdiového albumu "We Bring the Noise!" z roku 2001. Ako singel vyšla skladba v roku 2001. Scooter použili v skladbe tzv. "High Pitched Voice" teda spev posadený do vyšších polôh a klavír, čo malo nečakaný úspech. Videoklip zachytáva reálnu cestu Scootru na ich turné. Bol natočený počas tanečného festivalu v Dánsku. Je v ňom zachytená cesta autobusom a aj to, čo sa deje v zákulisí. Videoklip má tri rôzne verzie a britská verzia singlu obsahuje jeho britskú verziu. 18 mesiacov po úspechu skladby bola vydaná skladba „Ramp! (The Logical Song)“ 25. novembra 2002 v Spojenom kráľovstve.
Cinemax

Cinemax alebo tiež Max je platený televízny kanál, založený v roku 1980 v USA. Spoločnosť je z rodiny giganta zábavného priemyslu – Warner Bros. Discovery.
Cosmic Gate

Cosmic Gate je nemecká trance dvojica, ktorú tvoria Claus Terhoeven (narodený 1972, umeleckým menom Nic Chagall) a Stefan Bossems (1967, vystupujúci ako DJ Bossi). Hrajú trance, hard trance, tech trance.
Dejiny.
Hudobná skupina Cosmic Gate vznikla oficiálne v roku 1999, aj keď Nic a Bossi boli v kontakte už od roku 1997, keď sa ako producenti podieľali na viacerých hudobných projektoch z vydavateľstva X-IT Records. Ich prvý singel pod hlavičkou Cosmic Gate s názvom "The Drums" vznikol koncom roka 1998 a bol vydaný, tak ako väčšina singlov z prvého albumu, vďaka vydavateľstvu EMI Records Ltd./EMI Electrola v roku 1999. Výsledky v hudobných rebríčkoch boli povzbudivé, no duo mierilo podstatne vyššie a preto strávili dlhé týždne v štúdiu vylepšovaním svojej produkcie. Nasledovali single "Mental Atmosphere", "Somewhere Over The Rainbow" (ktorý síce pôvodne vytvoril Israel Kamakawiwoʻole, no v tomto prípade to bola skôr prerábka verzie od nemeckej producentky Marusha z roku 1994), "Exploration of Space" (z dlhodobého pohľadu najznámejší singel od toho dua, aj keď v čase vzniku jeho pôvodnej verzie to tak nevyzeralo) alebo "Melt To The Ocean". Singel "Somewhere Over The Rainbow" obsahoval aj bonusovú pesničku "Fire Wire", ktorá bola prepracovaná a s pestrým balíkom remixov vydaná ako samostatný singel v roku 2001. Ten priniesol skupine Cosmic Gate prvý globálny úspech aj mimo krajín ako Nemecko, Rakúsko, prípadne krajín Beneluxu, kde sa hudobný štýl trance tradične tešil veľkej podpore u poslucháčov. Túto prvú etapu v histórii skupiny zosumarizoval album Rhythm &amp; Drums z roku 2001.
Cosmic Gate vytvorili veľa remixov pre umelcov ako je DJ Tiësto (Urban Train), Ferry Corsten (Punk), Blank &amp; Jones (DFF), Svenson &amp; Gielen (Answer the Question) a Vanessa-Mae (White Bird).
Počas posledných rokov sa zvuk Cosmic Gate zmenil z tvrdšieho trance na jemnejší, ale vždy energický hudobný štýl.
Mazár-e Šaríf

Mazár-e Šaríf (iné prepisy: Mazáre Šaríf, Mazár(-)í Šaríf, Mazár(-)i Šarif, Mazárišarif, Mazár(-)e Šeríf, Mazár(-)e Šerif; výslovnosť: [mäzár í šäríf]; po perzsky ) je najväčšie mesto v severnom Afganistane. Leží v provincii Balch. Počet obyvateľov v roku 2006 sa odhaduje na 300 600, podľa sčítania v roku 1979 bol 103 372.
Mesto je najdôležitejším pútnickým mestom Afganistanu, pretože je v tunajšom mauzóleu údajne pochovaný štvrtý kalif Alí. Patrí medzi sväté mestá islamu. Leží pri starej Hodvábnej ceste. V meste sa spracúvajú poľnohospodárske produkty. Priesmyková cesta, ktorá spája mesto s mestom Kábul, bola postavená v roku1964 s pomocou ZSSR.
Joma (spoločnosť)

Joma je španielska priemyselná spoločnosť, ktorá sa špecializuje na výrobu športových odevov a obuvi. Centrála spoločnosti sa nachádza v mestečku Portillo de Toledo, neďaleko administratívneho centra provincie Toledo (Španielsko).
História.
1965-2000.
Spoločnosť založil v roku 1965 Fructuoso Lopez. Joma začínala výrobu svojho sortimentu s 8 zamestnancami. Časom si Joma vybudovala reputáciu spoľahlivého výrobcu vysokokvalitnej futbalovej obuvi, futbalových dresov, športovej obuvi a odevov na bežné nosenie. V roku 1992 získala spoločnosť prvé miesto medzi predajcami športovej obuvi v Španielsku. V roku 1997 sa Joma stáva lídrom v predaji futbalovej obuvi a oblečenia pre mini futbal vďaka vývoju nových typov športovej obuvi v spolupráci s futbalistami a poprednými odborníkmi. Firma založená ako malá prevádzka v Portillo de Toledo sa do roku 2000 pretransformovala na moderný podnik s prevádzkovými priestormi o celkovej rozlohe 70 000 m². Joma vybudovala vlastné vedeckovýskumné centrum, kde prebieha vývoj nových druhov športovej obuvi v spolupráci s Asociáciou výskumu obuvi v Tolede a Inštitútom biomechaniky vo Valencii.
2001-2010.
V súčasnosti je Joma nadnárodnou spoločnosťou s rozvetvenou sieťou dcérskych spoločností v USA, Nemecku, Číne, Taliansku, Mexiku, Hongkongu, Paname a s rozbehnutou distribúciou svojich tovarov vo viac ako 70 krajinách. Spoločnosť má svoje podniky v Španielsku, Číne a v Mexiku, ktoré poskytujú zamestnanie viac ako 1000 pracovníkom. V roku 2007 sa Joma stala členom „Fóra uznávaných obchodných značiek Španielska” ako jedna zo 70 obchodných značiek krajiny, ktoré sú najviac rozšírené vo svete a sú lídrami vo svojom odvetví. V roku 2007 spoločnosť sponzorovala viac ako 40 profesionálnych športových tímov a viac ako 500 športovcov na celom svete. V roku 2009 spoločnosť uzatvorila sponzorskú zmluvu so Španielskou atletickou federáciou, na základe ktorej atléti tejto krajiny budú štyri roky vystupovať v športovom oblečení a obuvi značky Joma..
Produkcia.
Spoločnosť vyrába mužské, ženské a detské športové oblečenie a obuv pre futbal, tenis, fitnes, ľahkú atletiku a futsal.
Vedenie spoločnosti.
Prezident - Fructuoso Lopez, Predseda predstavenstva spoločnosti - Jose Manuel Lopez.
Jablunkovské medzihorie

Jablunkovské medzihorie (, ) je pohorie a zároveň geomorfologický celok v Západných Beskydách, rozprestierajúci sa na Slovensku, v Česku a Poľsku.
Geografia.
Jablunkovské medzihorie sa nachádza v okolí trojmedzia Slovenska, Česka a Poľska. V každom z týchto štátov zasahuje do katastrálnych území iba niekoľkých obcí: na Slovensku Svrčinovec, Čierne a Skalité, v Česku Mosty u Jablunkova, Písek, Bukovec a Hrčava a v Poľsku gminy Istebna, Rajcza a Milówka.
Pohorie hraničí na severe so Sliezskymi Beskydami, od ktorých ho oddeľuje dolina rieky Olše. Na východe hraničí so Żywieckymi Beskydami, na juhu s Kysuckými Beskydami. Na juhozápade prechádza pohorie do Turzovskej vrchoviny a na západe do Moravsko-sliezskych Beskýd. Na severozápade hraničí s Jablunkovskou brázdou.
Prevažne zalesnené pohorie leží väčšinou na území Slovenska. Najvyšší vrch je Kykula s nadmorskou výškou na hranici s Poľskom. Rozloha českej časti pohoria je , čo z neho robí najmenšie pohorie v Česku. Najvyšší vrch je Gírová s 
V Poľsku pohorie tradične netvorilo samostatnú geomorfologickú jednotku, ale bolo naň nazerané ako na bližšie neurčenú časť Sliezskych Beskýd. Podľa aktualizovaného členenia Poľska z roku 2018 však pohorie tvorí novú jednotku pod názvom "Międzygórze Jabłonkowsko-Koniakowskie," s najvyšším vrcholom Ochodzita ().
Pohorie odvodňujú na severe a západe rieky Lomná a Olše, ako aj Soła na severovýchode. Na juhu tečie rieka Čierňanka spolu s prítokmi.
Doprava.
Od križovatky vo Svrčinovci vedie južnými svahmi slovenskej časti pohoria trasa diaľnice D3. Hlboko zarezané priečne údolia prítokov Čierňanky prekonáva niekoľkými vysokými mostami. Tri z nich majú výšku okolo 60 m (most Vŕšok a most Čadečka v Čiernom a most Rieka v Skalitom) a najvyšší most Slovenska, most Valy, má výšku vyše 80 m. Okrem toho sa na trase nachádzajú dva tunely: tunel Svrčinovec a tunel Poľana. V sedle Príslop opúšťa komunikácia územie Slovenska a pokračuje do Poľska ako rýchlostná cesta S1, ktorá prechádza poľskou časťou pohoria smerom k Milówke. Na poľskom úseku sa nachádza ďalší tunel (tunel Emilia).
Údolím Čierňanky vedú cesta I/12 a železničná trať, ktorá zo štátnej hranice pokračuje okrajom poľskej časti smerom do Żywca. Západným okrajom vedú cesta I/11 a železničná trať údolím Šľahorovho potoka smerom k Jablunkovskému priesmyku a ďalej do Česka.
Peninsula / Félsziget Festival

Peninsula / Félsziget Festival (, ) je hudobný festival, ktorý sa koná každoročne južne od mesta Kluž v Sedmohradsku (Rumunsko). Prvýkrát sa tu hralo v roku 2003.
Stanislav

Stanislav môže byť:
Pavstavač hlavatý

Pavstavač hlavatý ("Traunsteinera globosa") alebo staršie stavač hlavatý ("Orchis globosa") je rastlina z rodu pavstavač ("Traunsteinera") z čeľade vstavačovité ("Orchidaceae").
Rozšírenie.
Južná a stredná časť Európy. Od Pyrenejí po Kaukaz. Je to horský druh. Na Slovensku v Karpatoch od Bielych Karpát po Poloniny.
Opis.
Je asi 30 až 70 cm vysoká, má priamu byľ, málo listov ktoré odstávajú od byle a sú kopijovité. Kvety sú malé v hustom ihlanovitom klase, nahustené úplne na konci byle. Kvety sú ružové s tmavými bodkami.Kvitne od mája do augusta. Plod je tobolka.
Ekológia.
Suchšie a slnečné stanovištia až do horských oblastí. Obľubuje hlbšie výživné a vápenaté pôdy.
Ohrozenie a ochrana.
Medzinárodne je chránená dohodou CITES. Na Slovensku je hodnotený ako zraniteľný (VU - vulnerable), v Česku je to druh kriticky ohrozený (CR). V Česku je to druh §2 – silne ohrozený C2. V Česku aj na Slovensku tak ako aj v mnohých ďalších krajinách výskytu je zákonom chránená. Rastlinu ohrozuje trhanie do kytíc či herbárov a poškodzovanie stanovíšť mechanicky i chemickými prostriedkami.
Douglas C-47 Skytrain

Douglas C-47 Skytrain alebo Dakota (označenie používané u Britského, Austrálskeho a Novozélandského kráľovského letectva) je americké vojenské transportné lietadlo, ktoré bolo vyvinuté z civilného dopravného lietadla Douglas DC-3. Lietadlo slúžilo nielen ako dopravné, ale aj ako výsadkové, vlečné pre klzáky, prieskumné, záchranné a cvičné. Zúčastnilo sa druhej svetovej vojny (operácia Market-Garden, Overlord, Husky, Varsity a Avalanche), vojny v Kórei aj vo Vietname. V USA bolo vyrobených 10 654 kusov, okolo 2 000 ich bolo vyrobených licenčne v ZSSR ako Lisunov Li-2, ďalších 485 bolo vyrobených v Japonsku. Po druhej svetovej vojne slúžili C-47 od polovice 40. rokov aj u Československých aerolínií, Svitletu, česko-slovenského vojenského letectva, ministerstva dopravy v Prahe a Povereníctva dopravy v Bratislave.
Vo Vietname sa C-47 Skytrain najviac preslávil vo verzii AC-47 Gunship, skôr však bol známejší pod prezývkou "Spooky". V tejto verzii mal na ľavej (pilotovej) strane na mieste posledných dvoch okien a trvalo otvorených nákladových dverí namontované tri kusy guľometov kalibru 7,62 mm a mal za úlohu krúžiť okolo cieľa a sústredenou paľbou zo všetkých troch guľometov naraz pokryť cieľ intenzívnou paľbou, preto aj prezývka „Spooky“ (strašidlo), keďže takéto útoky boli väčšinou pomerne efektívne.
How Much Is the Fish?

„How Much Is the Fish“ je skladba nemeckej techno skupiny Scooter z ich piateho štúdiového albumu "No Time to Chill" z roku 1998. Ako singel vyšla skladba v roku 1998. Počas práce na singli odišiel zo skupiny Ferris Bueller. Na jeho miesto nastúpil Axel Coon. Na konci videoklipu sa mala ukázať mŕtva ryba, ale finálna scéna sa nakoniec nekonala.
V refréne skladby je použitá melódia bretónskej piesne k cidru Son ar Chistr.
Mohyla v Očkove

Mohyla v Očkove je archeologické nálezisko náčelníckej mohyly z mladej bronzovej doby. Nachádza sa pri ceste č. 504 pri obci Očkov v okrese Nové Mesto nad Váhom.
Opis.
Nálezisko Očkov patrí k najvýznamnejším objavom slovenskej archeológie na strednom Považí. V rokoch 1953, 1955, 1958 a 1959 tu odkryli pracovníci Archeologického ústavu SAV mohylu náčelníka z mladšej bronzovej doby a popolnicové pohrebisko z mladej rímskej doby.
V mohyle bol pochovaný pravdepodobne v 12. storočí pred Kr. príslušník, azda knieža, tzv. velatickej kultúry. Ľud tejto kultúry obýval územie dolného Rakúska, západného Maďarska a juhozápadného Slovenska. Mohyla v Očkove z obdobia velatickej kultúry bola prvým objavom svojho druhu.
Svojim významom ďaleko presahuje rámec Slovenska. V objekte je rekonštruovaný odkryv hrobovej komory na základe nálezových okolností. Mŕtveho položili na hranicu o priemere asi 10 m v slávnostnom odeve spolu s bronzovými a zlatými šperkami. Na hranicu poukladali nádoby s tekutou a mäsitou potravou. Vedúce vojenské postavenie mŕtveho vo vtedajšej spoločnosti symbolizuje meč, kopija, štít, konský postroj. Na mieste spáleniska vykopali obdĺžnikovú etážovú hrobovú komoru, ktorej dno i spodné steny boli vydrevené. Na podlahu po zhrnutí zvyškov pôvodnej hranice rozmiestnili nádoby. Hrobovú komoru potom pokryli sedlovitou strechou, ktorú podopierali drevené koly. Na strechu poukladali ďalšie milodary, bronzové a hlinené nádoby. V niektorých z nich sa nachádzala tekutá potrava, v iných boli nedohorené ľudské kosti - pravdepodobne pozostatky ľudských obetí pri úmrtí náčelníka. Na strechu naniesli vrstvu spraše striedavo s vrstvami kameňa. Na kamenné jadro navrstvili zeminu. Okraj dobudovaného celku spevnili kamenným vencom s priemerom 25 m.
Aiii Shot the DJ

„Aiii Shot the DJ“ je singel nemeckej techno skupiny Scooter z ich ôsmeho štúdiového albumu "We Bring the Noise!". Bol vydaný dňa 13. augusta 2001.
Hudobné video.
Na hudobnom videu spolupracoval nemecký komik Helge Schneider.
Suavemente

„Suavemente“ je coververzia skupiny Scooter skladby „Suavemente“ od portorického speváka Elvisa Crespa z ich desiateho štúdiového albumu "Mind the Gap". Bol vydaný dňa 7. marca 2005. Na hudobnom videu sú tropické scény s tromi členmi v tej dobe (H. P. Baxxter, Rick J. Jordan a Jay Frog).
Kostol svätej rodiny (Kaliningrad)

Kostol svätej rodiny (, ) je rímskokatolíckym kostolom v ruskom meste Kaliningrad, ktorý slúži katolíckej minorite v meste (hlavne z Litvy a Poľska). Nachádza sa neďaleko rieky Pregel.
História.
V období Nemeckého cisársta na začiatku 20. storočia v prevažne nemeckom a protestantskom meste Kráľovec chýbal kostol pre potreby katolíckej minority. Od čias reformácie bolo mesto prevažne protestantské a staré katolícke chrámy prešli do rúk protestantov (hl. evanjelikov a. v.). Kostol sv. rodiny sa staval v rokoch 1904 až 1907 podľa plánov Fritza Heitmana. Bol postavený v novogotickom architektonickom štýle. Počas bojov v rokoch 1945 medzi wermachtom a Červenou armádou zostl najmenej poškodený, preto slúžil ako vojenská nemocnica. Bol katolíckej cirkvi odobratý a slúžil ako sklad hnojív. Pochopiteľne chátral a jeho umelecká hodnota klesala. V roku 1980 po rekonštrukcii bol po inštalácii nového organa zmenený na budovu filharmonie, v ktorej sa konali koncerty.
Súčasnosť.
V roku 1992 bol kostol vrátený rímskokatolíckej cirkvi a stal sa dôstojným svätostánkom kaliningradských rímskych katolíkov. Okrem ruského jazyka sa v ňom slúžia aj katolícke poľské a litovské bohoslužby.
Ramp! (The Logical Song)

„Ramp! (The Logical Song)“ alebo len „The Logical Song“ v určitých územiach, je singel nemeckej techno skupiny Scooter založený na skladbe „The Logical Song“ od skupiny Supertramp. Nachádza sa na ich druhom kompilačmom albume "Push the Beat for This Jam (The Singles 98-02)" a dosiahol prvé miesta v niekoľkých európskych krajinách, vrátane Nórska a Írska, rovnako ako prvé miesto v Austrálii v roku 2002.
Singel dosiahol číslo 2 vo Spojenom kráľovstve a dosiahol najvyššie v histórii skupiny od skladby „Back In The UK“ z roku 1996. Bol certifikovaný na zlato v BPI, s predajom nad 400,000 kópií a 15. najpredávanejší singel roka 2002.
Vzorky.
„Ramp! (The Logical Song)“ je založený na skladbe „The Logical Song“ skupiny Supertramp z ich albumu Breakfast in America
Chrám Povýšenia Svätého Kríža (Kaliningrad)

Chrám Povýšenia Svätého Kríža (, ; ) je pravoslávny chrám v ruskom meste Kaliningrad v bývalej mestskej štvrti Lomse (dnes Ulica generála Pavlova). Do roku 1945 slúžila ako kostol nemeckým evanjelikom a. v.
História.
Chrám sa vybudoval podľa plánov architekta Arthura Kicktona v rokoch 1930 až 1933 ako evanjelický Kostol sv. Kríža. Ide o modernú architektúru 20. storočia. Medzi jeho dvoma mohutnými vežami sa nachádza vzácny kríž z majoliky z Kadyny. Chrám utrpel v roku 1945 menšie škody ako iné chrámy v meste. Po odsune Nemcov bol zatvorený a využívaný ako garáže a továreň na rybárske potreby. Postupne chátral v bol devastovaný.
Súčasnosť.
Po roku 1989 bol chrám odovzdaný ruskej pravoslávnej cirkvi. Nastala jeho rozsiahla rekonštrukcia a prispôsobenie liturgickým potrebám pravoslávnej cirkvi. V roku 2000 bol inštalovaný krásny jantárový ikonostas.
Pavel Schwarz

PhDr. Pavel Schwarz (* 3. máj 1947, Bánovce nad Bebravou – † 20. december 2017) bol slovenský herec, moderátor, publicista a manažér v oblasti kultúry a umenia.
Zomrel 20. decembra 2017.
Divadelná faktografia.
Všetko RND
1. FC Köln

1. Fußball Club Köln je nemecký futbalový klub z Kolína nad Rýnom založený v roku 1948. Domáce zápasy hrá na štadióne Rhein energie stadion v Kolíne nad Rýnom.
RheinEnergieStadion

RheinEnergieStadion alebo Köln Stadion je futbalový štadión v Kolíne nad Rýnom a domovský štadión futbalového klubu 1. FC Kolín.
Popis.
V roku 1923 v miestach bývalej vojenskej pevnosti, ktorá musela byť po prvej svetovej vojne podľa Versaillskej zmluvy z roku 1919 zbúraná, bol postavený štadión s kapacitou 80 000 miest. Svojho času to bol najväčší štadión vo vtedajšom Nemecku. Počas prvej rekonštrukcie v roku 1974 - 1975 bol kompletne ako prvý v Nemecku zastrešený. Kvôli prieťahom s rekonštrukciou prišlo mesto Kolín nad Rýnom vtedy o usporiadanie MS 1974. Pri druhej rekonštrukcii 2001 - 2004 bola počas prevádzky strhnutá a potom znovu postavená jedna zo štyroch tribún. V súčasnosti je RheinEnergieStadion domovom futbalového klubu 1. FC Kolín. 
Parametre.
Celková kapacita štadiónu : 50 000&lt;br&gt;
Počet miest na sedenie : 41 206&lt;br&gt;
Počet zastrešených miest na sedenie : 41 206&lt;br&gt;
Počet miest na státie : 9 168&lt;br&gt;
Počet zastrešených miest na státie : 9 168&lt;br&gt;
Kapacita štadiónu pre medzinárodné zápasy : 40 590&lt;br&gt;
V prevádzke od : 16. septembra 1923&lt;br&gt;
Posledná prestavba : december 2001 – júl 2004
Náklady : 119 500 000 €
Adresa.
Junkersdorfer Straße 800, 50933 Köln
Naboo

Naboo je fiktívna planéta z filmovej ságy Hviezdne vojny. Pochádza odtiaľ kráľovná a neskôr senátorka Padmé Amidala. Na tejto planéte zahájila Obchodná federácia prvú blokádu. Naboo nemá jadro a preto je pretkaná jaskyňami a tunelmi, ktoré umožňujú preplávať na skrz.
Chrám svätej Sofie (Veľký Novgorod)

Chrám svätej Sofie je pravoslávny chrám v ruskom meste Velikij Novgorod. Bol postavený medzi rokmi 1045 – 1050. Je najstarším zachovaným kresťanským chrámom postaveným Slovanmi na ruskom území.
Dejiny.
Bol vybudovaný v rokoch 1045 až 1050 v staroruskom architektonickom štýle, ktorý bol typický pre 11. storočie. Ide o najstarší ruský chrám, ktorý bol postavený Slovanmi. Stal sa symbolom novgorodskej moci a demokracie. Hlavná kupola nad chrámom je pozlátená, ostatné sú postriebrené. Pozoruhodnosťou chrámu sú aj známe bronzové magdeburské dvere vyrobené v rokoch 1152 až 1154 v románskom štýle. Sú na nich vyobrazení východofranskí kňazi a biblické výjavy. Nie je známa história, ako sa dostali do Novgorodu. Fresky v chráme patria medzi najkrajšie v Rusku. Zaujímavou je freska cisára Konštantína a jeho matky svätej Heleny. Ikonostas je vyzdobený ikonami zo 16. storočia s ikonami známych ruských majstrov. Chrám bol v roku 1929 zatvorený a zmenený na múzeum ateizmu. Počas nacistickej okupácie (1941 až 1944) bol poškodený a neskôr rekonštruovaný.
Súčasnosť.
Chrám bol v roku 1991 vrátený ruskej pravoslávnej cirkvi a opäť sa v ňom konajú pravoslávne bohoslužby. V rokoch 2005 až 2007 prebehla rozsiahla rekonštrukcia kupol. Na najvyššiu pozlátenú kupolu bol v roku 2007 opäť inštalovaný holub, ku ktorému sa viaže stará novgorodská legenda.
Legenda o holubovi.
V roku 1570 Ivan IV. Hrozný zmasakroval obyvateľstvo mesta a vyplienil ho. Holub, ktorý sedel na kupoli Chrámu sv. Sofie od hrôzy skamenel. Bohorodička jednému mníchovi vyjavila, že to bolo potešenie pre ťažko skúšaných obyvateľov mesta a pokiaľ holub z kríža nezletí, mesto bude pod jeho ochranou. V skutočnosti je holub symbolom svätého Ducha. V auguste 1941, keď obsadili mesto nacistické vojská a chrám bol poškodený, kríž aj s holubom ako trofej odniesli vojaci španielskej Modrej divízie, ktorá bojovala s nemeckými vojskami, do Španielska. V roku 2002 poslala pravoslávna cirkev do Madridu posolstvo, v ktorom požadovala vrátenie kríža s holubom. Slávnostný akt navrátenia sa uskutočnil v roku 2004 v Chráme Krista Spasiteľa v Moskve za prítomnosti vysokých španielskych a ruských predstaviteľov. Kópia krížu s holubom sa vrátila na strechu pozlátenej kupoly.
Mužská dvojhra na Wimbledone 2006

Mužská dvojhra na Wimbledone 2006 sa hrala ako súčasť Wimbledonu 2006 od 26. júna do 9. júla. Titul získal švajčiarsky tenista Roger Federer, ktorý vo finále zdolal Rafaela Nadala. Pre Federera to bol 4. titul vo Wimbledone a 8. grandslamové víťazstvo.
Nasadení hráči.
"Nižšie je zoznam nasadených hráčov. V zátvorkách je kolo, v ktorom vypadli."
ZUNO Bank

Zuno Bank je internetová banka skupiny Raiffeisen International na Slovensku, so zriadenými sídlami vo Viedni a Bratislave. Svoje služby plánuje po spustení na Slovensku rozšíriť do ďalších krajín strednej a východnej Európy.
Na Slovensku sa rozhodla Zuno bank zriadiť aj kontaktné centrum pre slovenských a českých klientov so sídlom v Nitre.
Zuno Banka je prvou direct bankou na Slovenskom trhu. Svoje služby poskytuje prostredníctvom internet bankingu a telefónu.
Banka získala bankovú licenciu od rakúskeho Úradu pre dohľad nad finančným trhom v roku 2009 pod menom RI Projekt AG, keďže podľa rakúskych pravidiel nemôže mať žiadateľ o licenciu vo svojom názve slovo banka. Po získaní licencie meno zmenila na Raiffeisen International Direct Bank AG. Princíp jednotného európskeho pasu umožňuje banke vstúpiť na trh inej členskej krajiny EÚ jednoducho tým, že banka dodrží pravidlá regulačných orgánov v príslušných štátoch, konkrétne Smernicu č. 2006/48/ES Európskeho parlamentu a rady zo 14. júna 2006 o začatí a vykonávaní činností úverových inštitúcií.
Zuno banke bol Národnou bankou Slovenska pridelený kód medzibankového styku 8410.
Zuno Bank začala s aktívnou činnosťou 1. augusta 2010. Vykonáva bankové operácie, účet v banke si v počiatočnej fáze mohli otvoriť len zamestnanci banky. Po doladení a odskúšaní všetkých služieb a funkcionalít medzibankového platobného styku a bezpečnosti systémov začala banka ponúkať služby verejnosti na konci roka 2010, kedy predstavila logo a celú korporátnu identitu.
Vklady v Zuno bank sú chránené rakúskym fondom Einlagensicherung der Banken und Bankiers Gmbh (pre fyzické osoby do maximálnej výšky 100 000 eur na vkladateľa, pre právnické osoby do konca roka 2010 v maximálnej sume 50 000 eur, od 1.1.2011 do celkovej sumy 100 000 eur na vkladateľa).
Ukončenie pôsobenia na Slovenskom trhu.
Zuno Bank ukončí svoje pôsobenie na Slovenskom trhu do konca roku 2017. O ukončení činnosti sa vyjadril majiteľ ešte 4. októbra 2016. Dôvodom ukončenia je poskytovanie duplicitných služieb v rámci skupiny Raiffeisen International a taktiež stratovosť banky od jej vzniku na Slovensku. Svoju pôsobnosť neukončí len na slovenskom ale taktiež aj na českom trhu.
Od 21. októbra 2017 banka nebude prijímať nových klientov a úroky na sporiacich účtoch zníži na minimum. Banka musí odovzdať licenciu v druhej polovici roka 2017.
Casomai

Casomai (po slovensky: "V prípade, že") je pieseň talianskej speváčky Laury Pausini. Je to v poradí tretí singel zo živého albumu "Laura Live World Tour 09", ktorý bol uverejnený 29. januára 2010 prostredníctvom rozhlasu. Španielska verzia pesničky sa volá "„Menos mal“".
Je to jedna z troch nových piesní, ktoré boli dostupné na albume zo svetového turné. Ďalšími boli Con la musica alla radio a Non sono lei (ďalšie štúdiové nahrávky). Pieseň bola nahraná počas tzv. „soundchecku“ - zvukovej skúšky pred koncertom v São Paulo, španielska verzia v Buenos Aires.
30. januára bol zverejnený 30 sekundový náhľad videa. V tomto úryvku Laura spieva o jej vzťahu, počiatočných konfliktoch s gitaristom jej kapely, Paolom Carta spred štyroch rokov. Teraz je súčasným partnerom Laury Pausini.
Pausini potvrdila, že po vydaní tohto singlu a po získaní štvrtej ceny Grammy Award si zoberie dva roky pauzy a sľúbila návrat v roku 2012.
Videoklip.
Videoklip bol natočený v lete 2009 v New Yorku. Réžia: Gaetano Morbioli.
Mladý muž, ktorý sa podieľa na koncerte Laury Pausini, je so svojim dievčaťom. Ale musí sa vrátiť späť, aby pripravili pódium a techniku. Dievča zostáva sama smutná. Laura spolu s kapelou hrajú pieseň Casomai. Dievča však dostane nápad a taxíkom príde na miesto koncertu. Počas neho hľadá mladíka. Ten ju objaví a skončia v objatí. Počas klipu vidieť aj zábery zo zákulisia a skúšok.
Luis Posada Carriles

Luis Clemente Faustino Posada Carriles (* 15. február 1928, Cienfuegos, Kuba † 23. máj 2018, Miramar, Florida, USA) bol kubánsky protikomunistický militant, bývalý agent CIA. Bol organizátorom množstva teroristických útokov proti Kube, vrátane bombového útoku na let 455 kubánskych aerolínii, pri ktorom zahynulo 73 ľudí, podieľal sa aj na niektorých pokusoch o atentát na Fidela Castra.
Životopis.
Narodil sa v kubánskom meste Cienfuegos a v počiatkoch Kubánskej revolúcie bol údajne podporovateľom "Fidela Castra". Po víťazstve revolúcie sa však pridal k proticastrovskej opozícii a odišiel z Kuby. V r. 1961 sa v USA stal agentom CIA a na vojenskej základni Fort Benning absolvoval tréning v organizovaní sabotáží a výrobe bômb. Zúčastnil sa na príprave nevydarenej invázie v Zátoke svíň a aj na mnohých ďalších vtedy utajených akcii CIA proti kubánskemu režimu, ako napr. na Operácii 40, či na viacerých bombových útokoch. V r. 1968, keď vyšli najavo jeho blízke vzťahy s mafiou, odišiel z USA do Venezuely, stal sa jej občanom a zakrátko veliteľom operácii venezuelskej tajnej služby DISIP. Stále spolupracoval so CIA a nadviazal styky s ďalším kubánskym exulantom a teroristom, Orlandom Boschom. Spolu s ním pokračoval z Venezuely v organizovaní akcii proti Kube, ktoré zahŕňali napr. sériu bombových útokov na kubánske ambasády v rokoch 1974 - 1976 a ktoré vyvrcholili bombovým útokom na lietadlo kubánskych aerolínii zo 6. októbra 1976, pri ktorom zahynulo všetkých 73 pasažierov. V tom čase už údajne nespolupracoval so CIA (s ktorou sa rozišiel hlavne pre jeho obchody s drogami), ale konal na vlastnú päsť. Za útok na lietadlo bol vo Venezuele aj väznení, podarilo sa mu však s pomocou kubánskych exulantov z USA v r. 1985 ujsť. Odišiel do Strednej Ameriky, kde sa, opäť v spolupráci so CIA, podieľal na operáciách proti miestnym ľavicovým hnutiam (hlavne v Nikaragui, Paname a Hondurase), bol zapojený aj v známej afére Irán-Contras.
V roku 1997 bol zapojený v sérii bombových útokov, ktoré boli namierené proti turistickým hotelom na Kube. Výsledkom týchto akcii bol jeden mŕtvy a 11 zranených turistov. Účasť na týchto útokoch sám priznal v interview pre noviny The New York Times.
V novembri 2000 bol zadržaný s takmer 100 kg výbušnín v Paname a obvinený z pokusu o atentát na "Fidela Castra", ktorý tam bol v tom čase na návšteve. Bol spolu s ďalšími troma komplicmi uznaný vinným, v auguste 2004 však dostal amnestiu od vtedy dosahujúcej prezidentky Mireyi Moscosovej. V r. 2005 odišiel do USA, kde požiadal o politický azyl. Zakrátko tam bol zatknutý pre nepovolený vstup na územie USA, neskôr však bol prepustený. USA nevyhovelo žiadostiam Kuby ani Venezuely o jeho vydanie a ani ho nepostavili pred súd pre jeho teroristické aktivity. Do apríla 2011 tam s ním prebiehal súdny proces iba pre jeho nepovolený vstup na územie USA a klamanie migračným úradom, pričom bol nakoniec od týchto obvinení oslobodený.
V roku 2013 mu diagnostikovali rakovinu hrdla. Zomrel 23. mája v Miramare v americkom štáte Florida.
Causerie

Causerie (, čo v preklade znamená "nenútený rozhovor, beseda, nenútená prednáška", slov. výslovnosť: [kózri/kozri], fr. výslovnosť: [kozri]) alebo staršie causeria [kozéria]) je novinársky krátky literárny útvar uverejnený ako stĺpček. Obvykle je vo forme kratšej literárne štylizovanej a humornej úvahy o rôznych problémoch. Má vyvolať dojem nenútenej a duchaplnej besedy či dialógu. Je možné použiť v nej pestré štylistické nástroje, hyperbolu a experimenty s rôznymi štylistickými postupmi. Z českých autorov využívali túto formu Jan Neruda, J. S. Machar, Karel Čapek. V slovenskej literatúre sa vyskytuje pod názvom besednica ako žurnalistický žáner. Možno ju nájsť u spisovateľa Petra Karvaša v zbierke causerií "V úvodzovkách" (1995). 
Causerie vznikla vo francúzskom kultúrnom okruhu, s úspechom sa ujala v českej literatúre a žurnalistike. Názov causerie bol vytvorený odvodením z názvu súboru esejí "Causeries du lundi", slov. „Pondelkové causeries“ od autora Charlesa Augustina Sainte-Beuve.
Causerie sa vyskytuje aj v obrazových médiách, napr. v televízii, kde sa charakterizuje ako krátky informatívny rozhovor formou kratšieho klipu. Causerie nie je definovaná podľa obsahu či formátu, je definovaná ako štýl.
Distribuovaný výpočet

Distribuovaný výpočet je výpočet rozdelený na viac menších, menej náročných úloh, pre rýchlejšie vybavenie požiadavky zadanej programu. Možno ho použiť len pri výpočtoch, ktorých algoritmus sa dá paralelizovať – previesť na paralelnú verziu, kedy vzájomne nezávislé časti výpočtu bežia súčasne.
Výpočet sa dá distribuovať buď na úrovni operačného systému s presmerovaním softvérových vlákien na iných členov výpočtového clustera, alebo priamo v réžii programu, ktorý sa nainštaluje v podobe mnohých klientov na každý z počítačov tvoriacich výpočtový cluster.
Medzi typické výpočty, ktoré je vhodné riešiť ako distribuované, patrí analýza veľkého množstva štatistické dáta, „spätné inžinierstvo“ DNA, modelovanie štruktúry bielkovín, generovanie fraktálov, alebo skúmanie vesmírneho vlnenia na prítomnosť rádiového signálu mimozemšťanov (SETI). Najznámejšou infraštruktúrou pre distribuované výpočty je program BOINC.
Rosetta@home

Rosetta@home je distribuovaný projekt využívajúci počítače pripojené do siete Internet pomocou infraštruktúry BOINC prevádzkovaný Baker laboratory, University of Washington. 
Je zameraný na predpovedanie trojrozmerných tvarov rôznych proteínov. Modelovaním jednotlivých bielkovinových reťazcov sa snaží objaviť tvar s najnižším energetickým obsahom, ktorý by mal dosiahnuť skutočný proteín v bunke. Hotové modely posiela do medzinárodnej proteínovej databanky. Tie sú zadarmo prístupné širokej vedeckej obci určené na ďalší výskum. Projekt si sľubuje mnohoraké využitie. Napríklad pri objavovaní vhodných účinných liekov pre mnohé choroby ako sú malária, AIDS, rakovina, Alzheimerova choroba a iné choroby súvisiace s proteínmi a poškodením DNA. Prakticky urýchli prísun nových poznatkov o biochemických procesoch.
Baćinska jezera

Baćinska jezera sú skupina sladkovodných krasových jazier medzi Hercegovinou a južným Chorvátskom v blízkosti mesta Ploče pri Dubrovníku.
Skladajú sa zo siedmich jazier, šesť z nich tvorí modrasto-zelený náhrdelník. Ich mená sú: Ocusa, Crnisevo, Podgora, Sladinac, Vrvnik a Plitko jezero. Plitko jezero má miestami hĺbku iba okolo 1 m. Celá plocha jazier je 1,38 km², ich hĺbka je od 5 - 35 m. V jazerách je brakická voda, čo znamená, že sú spojené s morom. Séria šiestich jazier leží v skalnatom údolí. Dná jazier ležia pod úrovňou morskej hladiny.
Lincoln automobiles

Lincoln automobiles (skrátene Lincoln) je americká značka aút vyššej triedy a štátnych limuzín. Lincoln automobiles je dcérska spoločnosť koncernu Ford, ktorý sídli v Dearborn, Michigan, USA.
História.
V roku 1917 založil Henry M. Leland so svojím synom Wilfriedom firmu "Lincoln Motor Company", ktorú pomenoval po Abrahamovi Lincolnovi, 16. americkom prezidentovi. Zo začiatku firma vyrábala letecké motory Lincoln "Liberty L8" a "Liberty L12", ktoré sa používali v amerických lietadlách prvej svetovej vojny.
Hyper Hyper

„Hyper Hyper“ je skladba nemeckej techno skupiny Scooter z ich debutového albumu "...and the Beat Goes On!". Bol v troch verziách: dve verzie mali rovnaký zoznam skladieb ale rozdielne obaly. „Hyper Hyper“ bol jedným z najúspešnejších hitov roku 1994.
Pôvodné citácie v „Hyper Hyper“ boli prevzaté zo skladby Ultra-Sonic z roku 1993 „Annihilating Rhythm (Do you love your hardcore?)“ licencovanou Low Spirit Records/Polydor. Ultra-Sonic v skladbe kričal slová piesne, rovnako ako aj vymenoval tridsať DJov, ktorý boli populárny v Nemecku v 90-tych rokoch:
Endless Summer

„Endless Summer“ je štvrtý singel nemeckej techno skupiny Scooter z ich debutového albumu "...and the Beat Goes On!".
Tokto

Dokdo () alebo Takešima () je skupina ostrovov v Japonskom mori, ktorá sa skladá z asi 90 ostrovčekov a útesov (vrátane 37 klasifikovaných ako pevniny), najväčšie sú ostrovy Seodo a Dongdo. O ich suverenitu Kórejská republika vedie spor s Japonskom.
Ostrovy zaberajú oblasť o rozlohe , najvyšší vrchol sa týči do výšky . Nachádzajú sa od pobrežia Kórejského polostrova. V Kórei ostrovy administratívne patria do provincie Kjongsangbuk-to (Severný Kjongsang). Ostrovy majú len dvoch trvalo žijúcich obyvateľov, ale vďaka neustálemu spojenie ich navštívi asi 2 000 turistov ročne.